Džanluka Skamaka
Džanluka Skamaka (itāļu: Gianluca Scamacca, dzimis 1999. gada 1. janvārī) ir itāļu futbolists, kurš spēlē uzbrucēja pozīcijā un pārstāv Itālijas futbola izlasi. Kopš 2023. gada Skamaka spēlē Itālijas A sērijas komandā Atalanta. Iepriekš pārstāvējis Nīderlandes komandas Jong PSV un PEC Zwolle, Itālijas komandas Sassuolo, Cremonese, Ascoli un Genoa, kā arī Anglijas komandā West Ham United. Itālijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā.